تورکیه‌نین پرزیدنتی رجب طیب اردوغان اینگیلتره‌نین خاریجی ایشلر ناظیری بوریس جانسونو قبول ائتدی.
پرزیدنت کومپلئکسینده مطبوعاتا باغلی کئچیریلن گؤروش 50 دقیقه داوام ائتدی.
جانسون داها سونرا تورکیه‌نین باش ناظیری بینالی ییلدیریم طرفیندن قبول ائدیلدی.
باش ناظیرلیکدن آلینان معلوماتا گؤره، ییلدیریم چانکایا کؤشکونده دکی قبولدا اینگیلتره‌نین تورکیه‌نین اهمیت‌لی موتتفیق‌لرین‌دن بیری اولدوغونو قئید ائتدی.
ییلدیریم گؤروشده هم خاریجی ایشلر ناظیری جانسونون، هم ده اینگیلتره حکومتی‌نین فتح الله چی ترور  تشکیلاتی (فئتو) طرفیندن یؤنلن‌دیریلن 15 ژوئیه دؤولت چئوریلیشی جهدین‌دن سونرا نوماییش ائتدیردیک‌لری گوجلو هم رای‌لیگی آلقیشلادیغینی دیله گتیردی.
اینگیلتره خاریجی ایشلر ناظیری‌نین آوروپا اتفاقی ایشلری عذره معاوینی  آلن دانسانین دؤولت چئوریلیشی جهدیندن درحال سونرا تورکیه‌یه سفر ائتمه‌سینه یوکسک قیمت وئردیگینی بیلدیرن ییلدیریم تورکیه‌نین اینگیلتره ایله هر ساحه‌ده علاقه‌لری اینکیشاف ائتدیرمه‌یه و یوکسک سویه‌لی دیالوقو داوام ائتدیرمه‌یه اهمیت وئردیگینی وورغولادی.
خاریجی ایشلر ناظیری جانسون‌دا گؤروشده اینگیلتره‌نین تورکیه‌نی ان موهوم موتتفیق و طرفداشلاریندان‌ بیری کیمی گؤردوگونو بیلدیردی.
اینگیلتره‌نین ایلک آندان اعتباراً دئموکراتیک قوروملارین آرخاسیندا اولدوغونو گوجلو بیر شکیلده اورتایا قویدوغونو دیله گتیرن جانسون تورکیه‌نین آوروپا اتفاقی عضو‌لوگونه دستک وئرمه‌یه داوام ائده‌جک‌لرینی وورغولادی.
گؤروشده ایکی طرفلی مسئله‌لرله یاناشی، ترورلا موباریزه و باشدا سوریه و عیراق اولماقلا رئگیونال پروسئس‌لرده موذاکیره اولوندو.
